**USMERNENIE K HODNOTENIU ŽIAKOV V ČASE MIMORIADNEJ SITUÁCIE**

V súlade s usmernením MŠVVaŠ SK na hodnotenie žiakov ZŠ v čase mimoriadnej situácie spôsobenej prerušením vyučovania v školskom roku 2019/2020 zo dňa 06. 04. 2020

**oznamujeme spôsob hodnotenia**

**jednotlivých vyučovacích predmetov**

v čase mimoriadnej situácie sa v škole **nerealizuje hodnotenie klasifikáciou** z dôvodu nevhodných podmienok na naplnenie cieľov predmetu plnohodnotnou realizáciou, zohľadňovaním individuálnych osobitostí žiaka s prihliadnutím na možnosti a podmienky domácej prípravy počas prerušeného vyučovania.

**Riaditeľ školy oznámi v zmysle Usmernenia MŠVVaŠ** hodnotenie žiakov v ZŠ v čase mimoriadnej situácie, spôsobené prerušením vyučovania v školách zo dňa 06. 04. 2020.

Dovoľujeme si Vám oznámiť, že v 2. polroku školského roka 2019/2020 **budú neklasifikované nasledovné predmety:**

Anglický jazyk 1.a2.ročník

Zábavná slovenčina  
Informatika  
Zábavná matematika  
Environmentálna výchova  
Dopravná výchova  
Pracovné vyučovanie  
hudobná výchova  
Výtvarná výchova  
Telesná a športová výchova  
Regionálna výchova v anglickom jazyku  
Regionálna výchova  
Občianska náuka  
Literárno – historický seminár  
Etická výchova  
Náboženská výchova  
Technika  
Praktické zručnosti  
Tvorba projektov  
Finančná matematika

**V 1. ročníku** sa v čase mimoriadnej situácie **priebežne aj záverečné hodnotenie** realizuje formou **slovného hodnotenia.**

**Zdôvodnenie:**

* súčasná situácia a podmienky zabezpečenia neumožňujú napĺňať ciele predmetov v súlade so ŠkVP kvalitnou a plnohodnotnou realizáciou
* prostredníctvom on-line vzdelávania nie je možné úplne, objektívne, plnohodnotne a spravodlivo uskutočniť hodnotenie žiaka

**Žiak bude hodnotený klasifikáciou (2.-9. ročník) a slovne (1. ročník) za predpokladu a splnenia následných podmienok:**

* žiak musí plniť úlohy a požiadavky vyučujúceho a to odovzdaním úloh zadných cez Edu Page, Bez kriedy alebo vo formáte PDF, alebo iným spôsobom, ktorý je zadaný vyučujúcim daného predmetu
* žiak si plní zadané úlohy a posiela ich späť na kontrolu
* žiak sa aktívne zapája do on-line vyučovania a komunikuje s vyučujúcim

**Preukázanie podkladov na hodnotenie:**

* portfólia žiackych prác, prípadne video rozhovory so žiakmi
* spracované projekty na zadané témy
* súbor vypracovaných pracovných listov a prác spracovaných žiakmi počas domácej prípravy
* študijné materiály, prípadne doplnky preukázané zo samo štúdia a pod.

V čase mimoriadnej situácie sa **ruší povinnosť realizovať predpísané kontrolné písomné práce**, **neodporúča sa** hodnotiť žiakov **na základe testov a písomných skúšok.**

Po obnovení vyučovania v školách **sa písomné skúšanie nerealizuje najmenej 3 týždne od nástupu do školy.**

**Vyučujúci jednotlivých predmetov budú informovať triednych učiteľov** **o  stave hodnotenia žiakov príslušnej triedy priebežne**. **Upozornia na** prípadné **nesplnenie požiadaviek** vyučovania na diaľku ich žiakov. **Triedni učitelia** o skutočnosti bezprostredne preukázateľným spôsobom **informujú zákonných zástupcov žiakov (sms, telefónom, emailom, cez aplikáciu EduPage).**

**Postup do vyššieho ročníka:**

V čase mimoriadnej situácie **nemôže byť žiak** zo žiadneho predmetu **hodnotený stupňom prospechu nedostatočný** alebo dosiahol neuspokojivé výsledky t.j. **nemôže opakovať ročník.**

V čase mimoriadnej situácie je vo výnimočných prípadoch podľa usmernenia MŠVVaŠ SR určiť pred postupom do vyššieho ročníka **preskúšanie u tých žiakov ktorí nesplnili požiadavky vyučovania na diaľku**, **dosiahli neuspokojivé výsledky za obdobie pred prerušením vyučovania.**

**O preskúšaní žiaka rozhodne pedagogická rada.** Žiaci, ktorí **v 1. polroku** dostali známku **nedostatočná z 2 alebo viac predmetov** môžu absolvovať **komisionálne skúšky najneskôr do 31. 08. 2020.**

**Žiadosť** o vykonanie komisionálnej skúšky **požiada zákonný zástupca žiaka do 3 dní od oznámenia o neprospievaní za 1. alebo 2. polrok.**

**Ak písomne nepožiadajú o vykonanie komisionálnej skúšky: žiak – neprospel – opakuje ročník.**

**Mgr. Jozef Vlasák**

**riaditeľ školy**